text: जानकारोंं के अनुसार भारत के साथ अफगानिस्‍तान का संबंध पाकिस्‍तान को स्‍वीकार नहीं है, जो अपने पड़ोसियों के खिलाफ हक्‍कानी नेटवर्क व तालिबान जैसे छद्म (प्रॉक्‍सी) संगठनों का इस्‍तेमाल कर रहा है। एक कांग्रेसनल सुनवाई के दौरान रैंड कॉरपोरेशन में इंटरनेशनल सिक्‍योरिटी एंड डिफेंस पॉलिसी सेंटर के डायरेक्‍टर सेथ जोन्‍स ने कहा कि पाकिस्‍तान ने अपनी विदेश नीति के लक्ष्‍यों को आगे बढ़ाने के लिए छद्म संगठनों का सहारा लिया है।